b'\n_START_ARTICLE_\n\xc4\x8ce\xc5\xa1ka krona\n_START_PARAGRAPH_\n\xc4\x8ce\xc5\xa1ka krona (\xc4\x8de\xc5\xa1ko: Koruna \xc4\x8desk\xc3\xa1) je denarna enota \xc4\x8ce\xc5\xa1ke. Njena tri\xc4\x8drkovna oznaka po standardu ISO 4217 je CZK, uporablja se tudi zapis K\xc4\x8d. Deli se na 100 halerjev (\xc4\x8de\xc5\xa1ko: hal\xc3\xa9\xc5\x99)._NEWLINE_\xc4\x8ce\xc5\xa1ka krona je bila uvedena 8. februarja 1993, slab mesec po razdru\xc5\xbeitvi \xc4\x8ce\xc5\xa1koslova\xc5\xa1ke, ko je bila odpravljena \xc4\x8de\xc5\xa1koslova\xc5\xa1ka krona. \xc4\x8ce\xc5\xa1ka vlada v bli\xc5\xbenji prihodnosti \xc5\xa1e ne na\xc4\x8drtuje prevzema evra. Za \xc4\x8de\xc5\xa1ko krono skrbi \xc4\x8ce\xc5\xa1ka narodna banka._NEWLINE_V obtoku so kovanci za 1, 2, 5, 10, 20 in 50 kron. Poleg njih so v obtoku tudi bankovci za 100, 200, 500, 1000, 2000 in 5000 kron. Od za\xc4\x8detka novembra 2003 so izven obtoka kovanci z vrednostjo 10 in 20 halerjev, od za\xc4\x8detka septembra 2008 niso ve\xc4\x8d v obtoku kovanci z vrednostjo 50 halerjev in bankovci z vrednostjo 20 kron. Od aprila 2011 niso ve\xc4\x8d v obtoku bankovci z vrednostjo 50 kron._NEWLINE_Konec leta 2004 je bil en evro vreden pribli\xc5\xbeno 30,65 CZK, torej je bilo za 1 CZK potrebno od\xc5\xa1teti pribli\xc5\xbeno 7,83 SIT.'